ရှင်ကို လှူ၊ လူကို မျှ

ရှင်ကို လှူ၊ လူကို မျှ သည် မြန်မာဆိုရိုးစကား ဖြစ်သည်။

အဓိပ္ပာယ်

“ရှင်ကို လှူ၊ လူကို မျှ” ဆိုသည်မှာ ကုသိုလ်ကောင်းမှုပြုလုပ်ရာတွင် ခွဲဝေပြုလုပ်သင့်ကြောင်းကို ဖော်ပြသော ဆိုရိုးစကားဖြစ်သည်။ “ရှင်ကို လှူ” ဆိုသည်မှာ “ရှင်” (ရဟန်းသံဃာတော်များ) အား “လှူ” (လှူဒါန်းခြင်း) ပြုလုပ်သင့်ကြောင်းကို ဆိုလိုသည်။ “လူကို မျှ” ဆိုသည်မှာ “လူ” (အခြားလူများ၊ ဆင်းရဲနွမ်းပါးသူများ) အား “မျှ” (ပေးကမ်းဝေမျှခြင်း၊ စွန့်ကြဲခြင်း) ပြုလုပ်သင့်ကြောင်းကို ဆိုလိုသည်။ ဤဆိုရိုးစကားသည် ကုသိုလ်ကောင်းမှုပြုလုပ်ရာတွင် သံဃာတော်များကို လှူဒါန်းခြင်းနှင့် အခြားသူများကို ပေးကမ်းခြင်း နှစ်မျိုးလုံးသည် အရေးပါကြောင်းကို ဖော်ပြသည်။ ပစ္စည်းဥစ္စာများကို မိမိတစ်ဦးတည်းအတွက်သာ မဟုတ်ဘဲ အခြားသူများနှင့်လည်း ဝေမျှသုံးစွဲသင့်ကြောင်းကို ဆိုလိုသည်။

ကိုးကားချက်များ

   "ရှင်ကို လှူ၊ လူကို မျှဆိုတဲ့စကားလို ကိုယ့်အားကိုယ့်အင်နှင့် ကိုယ့် အလုပ်ခွင်က ထွက်တဲ့ ပစ္စည်းများကို အမျိုးသားဖို့တစ်ဖြာ၊ သာသနာရေးဖို့ တချို့၊ ကိုယ့်ရင်သွေးဖို့တစ်တန် သည်လိုဝေဖန်ရလျှင် လောကမှာ လူဖြစ်ကျိုး နပ်တာပါပဲ။" [၁၂၇၆] မြင့်၊ စ။ ၉၈။
   "မိမိတို့မျိုးစေ့များကို မြေ၌ နှံသည့်အခါ ရှင်ကို လှူမယ်၊ လူကို မျှ မယ်၊ တောင်းရင် ပေးမယ်၊ ခိုးရင် ဆဲမယ်လို့ သစ္စာမူကာ မျိုးစေ့မြှုပ်၊ မျိုးစေ့ ကြဲကြခြင်းကို လုပ်ကိုင်ကြပါကြောင်း…၊" [၁၂၇၉] နှောင်း။ ၁၅။

ကိုးကား

Category:မြန်မာဆိုရိုးစကားများ